钦定古今图书集成/方舆汇编/边裔典/第052卷 > 唐
## 钦定古今图书集成/方舆汇编/边裔典/第052卷 > 唐

且末，唐时号，故折摩驮那。

按《唐书西域传》：“于阗东行入大流沙，人行无迹，故往
返辄迷，聚遗骸以识道。无水草，多热风，触人及六畜
皆迷仆。行四百里至故都逻，又六百里至故折摩驮
那古且末也。”

汉

### 武帝 年始通使于依耐

按《汉书武帝本纪》，不载。按《西域传》：“依耐国，王治去
长安万一百五十里。户一百二十五，口六百七十，胜
兵三百五十人。东北至都护治所二千七百三十里，
至莎车五百四十里，至无雷五百四十里，北至疏勒
六百五十里，南与子合接，俗相与同。少谷，寄田疏勒、
莎车。”